După ce a suferit trei intervenții chirurgicale, s-a calificat la Jocurile Olimpice din 2012. A fost eliminată în primul tur de chinezoaica Zhu Min cu scorul 10–15. La Campionatul Mondial din 2013 de la Budapesta, a dispus de Julieta Toledo din Mexic în tabloul de 64, dar s-a oprit în fața ucrainencei Halîna Pundîk. În sezonul 2014-2015 a ajuns în sferturile de finală la Campionatul European de la Montreux, dar a pierdut la o tușă cu ucraineanca Olena Voronina. La Campionatul Mondial de la Moscova, a fost eliminată de spaniola Araceli Navarro. A încheiat sezonul pe locul 45, cel mai bun din carieră.